ടൂറിസം കോളജിന്റെ നിര്മാണം മുട്ടത്ത് പുരോഗമിക്കുന്നു മുട്ടം: ടൂറിസം കോളജിന്റെ നിര്മ്മാണം മുട്ടത്ത് പുരോഗമിക്കുന്നു. മഹാത്മാ ഗാന്ധി സര്വകലാശാലയുടെ മുട്ടം ക്യാമ്ബസിലാണ് കോളജ് പ്രവര്ത്തിക്കുന്നത്. 10കോടി ചെലവഴിച്ച് രണ്ടു നിലകളിലായി 40,000 ചതുരശ്ര വിസ്തീര്ണമുളള കെട്ടിടമാണ് ഇവിടെ നിര്മിക്കുന്നത്. കഴിഞ്ഞ മാര്ച്ചില് മുഖ്യമന്ത്രി പിണറായി വിജയനാണ് കെട്ടിട നിര്മാണത്തിന്റെ ഉദ്ഘാടനം നിര്വഹിച്ചത്. എം.ജി സര്വകലാശാലയ്ക്ക് കീഴില് പുതിയതായി ആരംഭിക്കുന്ന കോഴ്സുകള് എല്ലാം മുട്ടം ക്യാമ്ബസില് പ്രവര്ത്തിപ്പിക്കാനാണ് ഉന്നത തലത്തിലുളള തീരുമാനം. ഇതിന്റെ മുന്നോടിയായിട്ടാണ് ടൂറിസം കോളജ് ആരംഭിക്കുന്നതെന്ന് സര്വകലാശാല അധികൃതര് പറഞ്ഞു. തൊടുപുഴപുളിയന്മല സംസ്ഥാന പാതയോടു ചേര്ന്ന് സര്വകലാശാലക്ക് മുട്ടം കാമ്ബസില് 25 ഏക്കറോളം സ്ഥലം സ്വന്തമായിട്ടുണ്ട്. വിസ്തൃതമായ കാമ്ബസില് മറ്റ് കോഴ്സുകള് ആരംഭിക്കാനുള്ള സ്ഥല സൗകര്യവുമുണ്ട്. മാസ്റ്റര് ഓഫ് ടൂറിസം ആന്റ് ട്രാവല് മാനേജ്മെന്റ്, മാസ്റ്റര് ഓഫ് ട്രാന്സ്പോര്ട്ടേഷന് ആന്റ് ലോജിസ്റ്റിക്ക്സ്, മാസ്റ്റര് ഓഫ് ഹോട്ടല് മാനേജ്മെന്റ് എന്നിങ്ങനെ വിവിധ കോഴ്സുകളാണ് സ്കൂള് ഓഫ് ടൂറിസം കോഴ്സില് ഉള്പ്പെടുന്നത്. സിനിമ, ടെലിവിഷന് കോഴ്സുകള്ക്കായുളള ഫിലിം ഇന്സ്റ്റിറ്റൂട്ട്. സര്ട്ടിഫിക്കറ്റ് ഇന് ഡിപ്ലോമ, ഹൃസ്വകാല കോഴ്സുകള്ക്കുള്ള ഡയറക്ടറേറ്റ് ഫോര് അപ്ലൈഡ് ഷോര്ട്ട് ടെം പ്രോഗ്രാംസിന്റെ പ്രാദേശിക കേന്ദ്രം, പി.എച്ച്.ഡി, എം ഫില് പ്രോഗ്രാംസ്.